

 **SVEUČILIŠTE SJEVER**

080 Ministarstvo znanosti i obrazovanja

3705 Visoko obrazovanje

08006 Sveučilišta i veleučilišta u Republici Hrvatskoj

**48267 Sveučilište Sjever**

**POSEBNI IZVJEŠTAJI SVEUČILIŠTA SJEVER UZ**

**POLUGODIŠNJI IZVJEŠTAJ O IZVRŠENJU FINANCIJSKOG PLANA**

**SVEUČILIŠTA SJEVER ZA 2025. GODINU**

**(temeljem *Pravilnika o polugodišnjem i godišnjem izvještaju o izvršenju proračuna i financijskog plana, „Narodne novine“ 85/23*)**

1. **IZVJEŠTAJ O ZADUŽIVANJU NA DOMAĆEM I STRANOM TRŽIŠTU NOVCA I KAPITALA (čl. 47. Pravilnika)**

Sveučilište Sjever u prvoj polovici proračunske 2025. godine nije koristilo niti odobravalo instrumente zaduživanja na domaćem i stranom tržištu novca i kapitala. Ista poslovna praksa nastaviti će se i u drugoj polovici proračunske 2025. godine.

1. **IZVJEŠTAJ O KORIŠTENJA SREDSTAVA FONDOVA EUROPSKE UNIJE (čl. 48. Pravilnika)**

|  |  |  |  |  |  |  |  |
| --- | --- | --- | --- | --- | --- | --- | --- |
| **IZVJEŠTAJ O KORIŠTENJU SREDSTAVA FONDOVA EUROPSKE UNIJE** **(01.01. – 30.06.2025.)** |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |



1. **IZVJEŠTAJ O DANIM ZAJMOVIMA I POTRAŽIVANJIMA PO DANIM ZAJMOVIMA (čl. 49. Pravilnika)**

Sveučilište Sjever u prvoj polovici proračunske godine 2025. nije odobravalo zajmove, stoga u poslovnim knjigama nema evidentiranih potraživanja po danim zajmovima.

1. **IZVJEŠTAJ O DANIM JAMSTVIMA I PLAĆANJIMA PO PROTESTIRANIM JAMSTVIMA**

Sveučilište Sjever u prvoj polovici proračunske 2025. godine nije izdavalo jamstva niti izvršavalo plaćanja po protestiranim jamstvima. Sveučilište je izvršilo uplatu jamstva za ozbiljnost ponude (srpanj 2024.) u korist Hrvatskih autocesta u postupku izrade stručne studije od strane Odjela za geodeziju i geomatiku (KLASA: 500-02/24-03/114) u iznosu 2.178 EUR. S obzirom da su djelatnici Odjela za geodeziju i geomatiku kao nositelji projekta sa privredom izvršili isporuku studije u mjesecu srpnju 2025. godine, od poduzeća Hrvatske autoceste zatražiti će se povrat jamstva.

1. **IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA (čl. 50. Pravilnika)**

**OVRŠNI POSTUPCI PRISILNE NAPLATE POTRAŽIVANJA**

U prvoj polovici 2025. godine, Odjel u područnoj službi za opće, pravne, kadrovske i administrativne poslove u suradnji s nadležnim Odjelom za financijsko poslovanje, računovodstvo i nabavu, u nekoliko navrata proveo je pokretanje postupaka naplate potraživanja, kako prema studentima, tako i prema pravnim osobama s kojima Sveučilište Sjever ima sklopljene ugovore. Pokretanje postupaka nije se odnosilo samo na nove postupke, već i na ponovne aktivacije naplata potraživanja za ranije razdoblje (2018.godina i nadalje). Provodi se i redovita kontrola naplate potraživanja, uvidom u evidencije FINE, kao i kartice studenata.

Postupci su pokrenuti putem FINE, kao i putem sustava E-ovrha i to na način da se potraživanja prema studentima naplaćuju prije nastupa zakonskih rokova (opći zastarni rok od 5 godina) i to temeljem periodičnih slanja Poziva na plaćanje (opomena), pokretanjem postupaka prisilne naplate potraživanja – javnobilježnička ili sudska ovrha, te aktivacijom instrumenata osiguranja plaćanja – zadužnica i bjanko zadužnica. Potraživanja prema studentima pokrivena su instrumentima osiguranja plaćanja u vidu zadužnica i bjanko zadužnica, uz aktivaciju jamca platca. Naplata potraživanja od gospodarskih subjekata i trećih osoba osigurava se ugovorima o pristupanju duga.

VELJAČA 2025. - Pokrenute ovrhe odnosile su se na pokretanje ovršnih postupaka za sva nenaplaćena potraživanja po osnovi naplate školarina i popratnih troškova sa dospijećem plaćanja 30.06.2024. godine (naplata po bjanko zadužnicama). Ukupan iznos dugovanja nad kojim je pokrenut postupak naplate iznosio je 9.202,66 EUR (glavnica dugovanja), a u razdoblju od 01.01. – 30.06.2025. godine naplaćeno je ukupno 10.038,41 EUR glavnice zajedno sa pripadajućom zakonskom kamatom i troškovima javnog bilježnika.

SVIBANJ 2025. - U istom razdoblju pokrenute su ovrhe za sva nenaplaćena potraživanja sa dospijećem plaćanja 30.06.2025. godine (naplata po bjanko zadužnicama). Ukupan iznos dugovanja nad kojim je pokrenut postupak naplate iznosio je 103.153,79 EUR (glavnica dugovanja), a u razdoblju od 01.01. – 30.06.2025. godine naplaćeno je ukupno 77.204,60 EUR glavnice zajedno sa pripadajućom zakonskom kamatom i troškovima javnog bilježnika.

**POTENCIJALNI OBVEZE PO OSNOVI SUDSKIH SPOROVA**

U prvoj polovici 2025. godine po pitanju potencijalnih obveza po osnovi sudskih sporova nije bilo promjena u odnosu na završno stanje 31.12.2024. godine.



**DOSPJELE I NEDOSPJELE OBVEZE**

Stanje obveza 1. siječnja 2025. godine Sveučilišta Sjever iznosi 1.147.308,14 EUR i istovjetno je stanju obveza na dan 31.12.2024. godine, a ukupne obveze na kraju izvještajnog razdoblja (na dan 30. lipnja 2025.) iznose 1.518.069,00 EUR.

Promatrajući dospjelost obveza, nedospjele obveze iznose 1.226.292,15 EUR, a stanje dospjelih obveza na dan 30.06.2025. iznosi 291.776,85 EUR. Nedospjele obveze odnose se na obveze za zaposlene (plaće i materijalna prava za mjesec lipanj 2025. godine) te neplaćene fakture rashoda za usluge. Promatrajući ročnost dospjelih obveza, obveze s prekoračenjem 1 do 60 dana iznose 187.229,29 EUR, prekoračenjem 61 do 180 dana iznose 23.903,31 EUR, prekoračenjem 181 do 360 dana iznose 326,99 EUR, a obveze s prekoračenjem preko 360 dana iznosa 2.292,31 EUR. Posljednji iznos odnosi se na obvezu prema dobavljaču za koju nije dobiven točan i detaljan zapisnik o izvršenoj usluzi te je u tijeku daljnja usklade sa dobavljačem i postupak osporavanja fakture.

**MEĐUSOBNE OBVEZE**

Obveze stvorene između obveznika predaje financijskih izvještaja u Registru proračunskih i izvanproračunskih korisnika prikazuju se zbirno u kategoriji *međusobne obveze subjekata općeg proračuna.* Povećanje međusobnih obveza subjekata općeg proračuna u izvještajnom razdoblju 01.01.-30.06.2025. godine (V003) iznosi 4.042,16 EUR, dok su podmirene međusobne obveze (V005) iznosile 18.898,83 EUR. Podmirene međusobne obveze (18.898,83 EUR), odnose se na povrat neiskorištenih sredstava uplaćenih u Državni proračun Republike Hrvatske za sistematske preglede zaposlenika Sveučilišta (sredstva su uplaćena iz programa A679080 Redovna djelatnost Sveučilište Sjever za 2024. godinu, odjeljak 3236 Zdravstvene i veterinarske usluge) u iznosu 27.840 EUR (sredstva su vraćena u Državni proračun 21. siječnja 2025. godine). Iznos povećanja međusobnih obveza (4.042,16 EUR) odnose se na povrat sredstava koje refundira Hrvatski zavod za zdravstveno osiguranje (potraživanje isplaćenih naknada za bolovanje iznad 42 dana).Sukladno Pravilniku, obveze za poreze, doprinose, obveze za porez na dodanu vrijednost i ostala davanja državi prikazana su kao dio izvorne obveze po prirodnoj vrsti kojoj pripadaju i ne tretiraju se kao međusobne obveze.

|  |  |  |
| --- | --- | --- |
|  | **Stanje obveza na dan 31.12.2024.** | **Stanje obveza na dan 30.06.2025.** |
| **UKUPNE OBVEZE** | **1.147.308,14 EUR** | **1.518.069,00 EUR** |
| Dospjele obveze | 84.757,85 EUR | 291.776,85 EUR |
| Nedospjele obveze | 1.062.550,29 EUR | 1.226.292,15 EUR |